**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

«\_\_\_» \_\_\_\_\_\_\_\_\_\_\_2022 թվականի N \_\_\_\_-Ն

**ՊԵՏԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅԱՆ ՀԱՄԱԿԱՐԳՈՂԻ ԹԱՓՈՒՐ ՏԵՂԻ ՄՐՑՈՒՅԹԻ ՀԱՅՏԱՐԱՐՄԱՆ, ԱՆՑԿԱՑՄԱՆ ԵՎ ՆՇԱՆԱԿՄԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ**

«Հանրակրթության մասին» օրենքի 29-րդ հոդվածի 1-ին մասի 6.2-րդ ենթակետին համապատասխան` Հայաստանի Հանրապետության կառավարությունը ***որոշում է.***

1. Հաստատել պետական ուսումնական հաստատության համակարգողի թափուր տեղի մրցույթի հայտարարման, անցկացման և նշանակման կարգը` համաձայն հավելվածի:

2. Սույն որոշումն ուժի մեջ է մտնում 2023 թվականի հունվարի 3-ից:

**Հայաստանի Հանրապետության**

 **վարչապետ ՆԻԿՈԼ ՓԱՇԻՆՅԱՆ**

Հավելված
ՀՀ կառավարության 2022 թվականի
\_\_\_\_\_\_\_-ի N \_\_\_\_-Ն որոշման

**Կ Ա Ր Գ**

**ՊԵՏԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅԱՆ ՀԱՄԱԿԱՐԳՈՂԻ ԹԱՓՈՒՐ ՏԵՂԻ ՄՐՑՈՒՅԹԻ ՀԱՅՏԱՐԱՐՄԱՆ, ԱՆՑԿԱՑՄԱՆ ԵՎ ՆՇԱՆԱԿՄԱՆ**

1. Սույն կարգով կարգավորվում են պետական հանրակրթական ուսումնական հաստատության համակարգողի թափուր տեղի մրցույթի հայտարարման, անցկացման և նշանակման հետ կապված հարաբերությունները:
2. Հայաստանի Հանրապետության կրթության, գիտության, մշակույթի և սպորտի նախարարության կամ մարզպետարանի կամ Երևանի քաղաքապետարանի համապատասխան ստորաբաժանումը (այսուհետ` լիազորված մարմին)՝ ըստ ենթակայության, տվյալ հաստատության համակարգողի պաշտոնավարման ժամկետը լրանալու օրվանից հաշված՝ առավելագույնը 30, բայց ոչ պակաս, քան 25 աշխատանքային օր առաջ հայտարարում է համակարգողի պաշտոնի թափուր տեղի համար մրցույթ:
3. Համակարգողի անձնական դիմումի հիման վրա պաշտոնից ազատման, մահվան, դատարանի օրինական ուժի մեջ մտած մեղադրական դատավճռի առկայության դեպքերում, ինչպես նաև սույն կարգի 8-րդ և 21-րդ կետերով սահմանված դեպքերում՝ ըստ անհրաժեշտության, լիազորված մարմինը, ըստ ենթակայության, թափուր տեղ առաջանալու օրը հաստատության համակարգողի պաշտոնակատար (պարտականությունները կատարող) է նշանակում տվյալ հաստատության խորհրդի անդամ չհանդիսացող և «Հանրակրթության մասին» օրենքի 12-րդ հոդվածի 18-րդ մասին պահանջներին բավարարող անձի:
4. Սույն կարգի 3-րդ կետով սահմանված դեպքերում լիազորված մարմինը համակարգողի թափուր պաշտոն առաջանալու օրվանից սկսած` 3 աշխատանքային օրվա ընթացքում, հայտարարմում է համակարգողի պաշտոնի թափուր տեղի համար մրցույթ: Լիազորված մարմինը, համակարգողի թափուր պաշտոն առաջանալու օրվանից հաշված 45 աշխատանքային օրվա ընթացքում կազմակերպում և անցկացնում է համակարգողի պաշտոնի թափուր տեղի համար մրցույթ:
5. Լիազորված մարմինը հաստատության տնօրենի պաշտոնի թափուր տեղի համար մրցույթ անցկացնելու մասին հայտարարությունը՝ համաձայն ձև 1-ի, 3 աշխատանքային օրվա ընթացքում ներկայացնում է հրապարակման`
6. www.azdarar.am կայքում` Հայաստանի Հանրապետության կառավարության 2011 թվականի փետրվարի 17-ի N 174-Ն որոշմամբ սահմանված կարգով.
7. Հայաստանի Հանրապետության կրթության, գիտության, մշակույթի և սպորտի նախարարության (այսուհետ` նախարարություն) պաշտոնական կայքում, իսկ մարզպետարանների և Երևանի քաղաքապետարանի ենթակայության հաստատությունների դեպքում՝ նաև համապատասխան մարզպետարանի կամ Երևանի քաղաքապետարանի պաշտոնական կայքում:
8. Մրցույթին մասնակցելու մասին հայտերն ընդունում է տվյալ լիազորված մարմնի համապատասխան ստորաբաժանումը՝ www.azdarar.am կայքում հայտարարության հրապարակման օրվանից սկսած՝ 10 աշխատանքային օրվա ընթացքում: Մրցույթի արդյունքներն ամփոփվում են հայտերի ընդունման վերջին օրվանից հետո 5-րդ աշխատանքային օրը:
9. Մասնակցության հայտերի բացակայության դեպքում հայտարարվում է նոր մրցույթ:
10. Հաստատության համակարգողի ընտրության համար անցկացվող մրցույթին մասնակցելու պարտադիր պայմաններն են`

1) Հայաստանի Հանրապետության քաղաքացիությունը.

2) «Հանրակրթության մասին» օրենքի 12-րդ հոդվածի 21-րդ և 22-րդ մասերով սահմանված հիմքերի բացակայությունը:

1. Մրցույթին մասնակցելու համար հավակնորդը ներկայացնում է`

1) դիմում` լիազորված մարմնի ղեկավարի անունով.

2) Հայաստանի Հանրապետության քաղաքացու անձնագրի կամ նույնականացման քարտի պատճենը (բնօրինակի հետ).

3) ինքնակենսագրություն` համաձայն ձև 2-ի:

1. Լիազորված մարմնի համապատասխան ստորաբաժանումը փաստաթղթերի պատճենները համեմատում է բնօրինակների հետ, բնօրինակները վերադարձնում է հավակնորդին: Հավակնորդը կարող է փաստաթղթերը ներկայացնել էլեկտրոնային տարբերակով՝ հայտարարության մեջ նշված էլեկտրոնային փոստի հասցեին: Էլեկտրոնային եղանակով փաստաթղթերը ներկայացնելու դեպքում բնօրինակները ներկայացվում են մրցույթի օրը:
2. Մրցույթն անցկացնում է լիազորված մարմինը:
3. Լիազորված մարմնի համապատասխան ստորաբաժանումը սույն կարգի 6-րդ կետով սահմանված մրցույթին մասնակցելու մասին հայտերն ընդունելու ժամկետը ավարտվելուց հետո 2 աշխատանքային օրվա ընթացքում հավակնորդի փաստաթղթերը ներկայացնում է լիազորված մարմնի ղեկավարին:
4. Լիազորված մարմնի ղեկավարը հավակնորդի փաստաթղթերը ստանալուց հետո 3 աշխատանքային օրվա ընթացքում ուսումնասիրում է դրանք և հավակնորդներից մեկի հետ (եթե դրանց թիվը մեկից ավելի է) կնքում է աշխատանքային պայմանագիր՝ 5 տարի ժամկետով, բայց ոչ ավելի, քան անձի 65 տարին լրանալը:

**Ձև 1**

**Մրցույթի հայտարարություն**

**«\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_»ՊԱՈԿ-ի**

***(ուսումնական հաստատության անվանումը)***

**համակարգողի թափուր պաշտոնն զբաղեցնելու համար**

|  |
| --- |
| Հայաստանի Հանրապետության կառավարության 2022 թվականի \_\_\_\_\_\_ -ի N \_\_\_\_-Ն որոշմամբ հաստատված՝ պետական ուսումնական հաստատության համակարգողի թափուր տեղի մրցույթի հայտարարման, անցկացման և նշանակման կարգի 5-րդ և 6-րդ կետերի համաձայն՝ հայտարարվում է մրցույթ՝ «\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_»ՊԱՈԿ-ի *(ուսումնական հաստատության անվանումը)*համակարգողի պաշտոնի թափուր տեղն զբաղեցնելու համար:1. Հաստատության համակարգողի պաշտոնի համար անցկացվող մրցույթին մասնակցելու պարտադիր պայմաններն են՝1) Հայաստանի Հանրապետության քաղաքացիությունը.2) ուսումնական հաստատության ղեկավարման իրավունքը (հավաստագիր):2. Մրցույթին մասնակցելու համար հավակնորդը ներկայացնում է`1) դիմում` հաստատության խորհրդի նախագահի անունով.2) Հայաստանի Հանրապետության քաղաքացու անձնագրի կամ նույնականացման քարտի պատճենը.3) Հանրակրթության մասին» ՀՀ օրենքի 12-րդ հոդվածի 18-րդ մասին համապատասխան աշխատանքային ստաժի վերաբերյալ անհատական հաշվից քաղվածքի բնօրինակի տեսաներածված տարբերակը (անհրաժեշտության դեպքում՝ աշխատանքային գրքույկի բնօրինակի տեսաներածված տարբերակը).4) ինքնակենսագրություն:Փաստաթղթերի պատճենները պետք է ներկայացնել բնօրինակների հետ:Փաստաթղթերն ընդունվում են \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-ում *(լիազորված մարմնի անվանումը և հասցեն)*20\_\_\_ թվականի\_\_\_\_\_ -ից մինչև\_\_\_\_\_ -ը ներառյալ, ամեն օր՝ ժամը\_\_\_\_\_\_\_\_\_ -ից մինչև ժամը\_\_\_\_\_\_\_\_-ը, բացի հանգստյան (շաբաթ, կիրակի) և օրենքով սահմանված ոչ աշխատանքային` տոնական և հիշատակի օրերից:Մրցույթը տեղի կունենա 20\_\_ թվականի \_\_\_\_\_\_\_-ին՝ ժամը \_\_\_\_\_\_\_\_-ին,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(լիազորված մարմնի անվանումը և հասցեն)* |

**Ձև 2**

ԻՆՔՆԱԿԵՆՍԱԳՐՈՒԹՅՈՒՆ

|  |  |
| --- | --- |
| Անունը, հայրանունը, ազգանունը |  |
| Ծննդյան օրը, ամիսը, տարեթիվը |  |
| Ծննդյան վայրը, երկիրը |  |
| Հաշվառման բնակավայրը |  |
| Մշտական բնակավայրը |  |
| Քաղաքացիությունը |  |
| Այլ քաղաքացիություն, եթե կա |  |
| Ընտանեկան դրությունը (պարտադիր չէ պատասխանել) |  |
|  |  |
| Օտար լեզուների իմացությունը. Բանավոր.նշել լեզուն և իմացության մակարդակը՝ վատ, բավարար կամ լավ |  |
| Օտար լեզուների իմացությունը. Գրավոր.նշել լեզուն և իմացության մակարդակը ՝ վատ կամբավարար, կամ լավ |  |
|  |  |
| Ուսումնառությունը, կրթությունը.թվել կրթօջախները, տարիները, մասնագիտացումները |  |
|  |  |
| Աշխատանքային գործունեությունը.թվել աշխատավայրերը, փորձագիտականաշխատանքը, տարիները, պաշտոնները |  |
|  |  |
| Մասնագիտական ոլորտներում գործունեության փորձի նկարագիրը.թվել հիմնարկները կամ կազմակերպությունները, տարիները,մասնագիտացումները |  |
|  |  |
| Վերապատրաստումները.թվել տարիները, ծրագրերը, մասնակցության կարգավիճակը |  |
|  |  |
| Այլ տեղեկություններ.գիտական հոդվածներ, մենագրություններ, պետական, կառավարական և այլ պարգևներ: Հնարավորությանդեպքում նշել համացանցային հղումները |  |
|  |  |
| Այլ տեղեկություններ, որոնք անհրաժեշտ եք համարում հաղորդել Մրցութային հանձնաժողովին |  |
|  |  |
| Հեռախոսահամար |  |
| Էլեկտրոնային հասցե |  |
| Փոստային հասցե |  |
| Անհատական բլոգը կամ համացանցային էջը (առկայության դեպքում) |  |